НАРОДНО ЧИТАЛИЩЕ „ПРОБУДА-1922Г.-„ – С. ДРАГИЧЕВО,ОБЩИНА ПЕРНИК

Читалището в с. Драгичево е създадено на 10 декември 1922 година от будни хора сред които и Симеон Симеонов, който е и първият председател. Именувало се е „Драгичевско читалище”, „Стилиян Чилингиров”, „Пробуда”, а сега вече „Пробуда-1922г”. Читалището като средище за духовна и културна дейност през 2023 година ще работи по следната

**П Л А Н - П Р О Г Р А М А**

Приета на Общо събрание на читалището на 16.03.2023 година

1. ОСНОВНИ ЗАДАЧИ
   1. Създаване условия за разгръщане творческите възможности и способности на дейците и творците на културата, за пълноценна изява на талантите и обогатяване на духовните ценности в селото ни.
   2. Чрез координация с културните институти, училището и партньори да се създадат благоприятни условия за развитието на творческите способности на децата и юношите, като читалището подпомага за ранно откриване, възпитаване и реализация на младото поколение.
   3. Да се работи за привличане на широк кръг читалищен актив.
   4. Библиотечната дейност да се развива съобразно нуждите на населението.
   5. Възстановяване и обогатяване на материалната база.

Осъществяването на основните задачи да спомогне за стимулиране на творческото начало и формиране по-високи естетически критерии при възприемане на духовните ценности.

1. МЕРОП РИЯТИЯ ЗА ИЗПЪЛНЕНИЕ НА ОСНОВНИТЕ ЗАДАЧИ
   1. Настоятелството на читалището да насочи усилията си обогатяване на дейността.
   2. Читалището да работи активно за запазване и утвърждаване на местните традиции и обичаи.
   3. Да се използват всички възможни средства художествената самодейност да продължава да се развива като бъде място за достойна изява на младите таланти.
   4. Да се доусъвършенства дейността на всички колективи към читалището.
   5. Библиотечната дейност в читалището да се развива съобразно потребностите като непрекъснато се подобрява чрез методи и форми, които да доближат добрата книга до по-широк кръг читатели, а библиотеката се превърне в желано място. Във връзка с това:

* чрез проекти да се подобри комплектуването на БФ
* да се подобри справочно-информационната дейност
* чрез витрини и други нагледни материали да се създадат условия за увеличаване броя на читателите
* да се актуализира СК
  1. Читалището да разработва проекти с които да кандидатства за средства пред различни институции.
  2. Културно-масовата работа работа на читалището да бъде конкретно и тематично насочена и свързана с традиционни празници, бележити дати и годишнини:

|  |  |  |  |
| --- | --- | --- | --- |
| **№** | **Културна проява** | **Дата** | **място и час** |
| 1 | Сурва.Обход на селото от сурвакарската група. На 13.01. в 18.30 часа – сурвакарски игри около огъня на площада. Тръгване – 9.00 пред читалището | 13и 14.01. | Селото – тръгване в 9.00 часа пред читалището |
| 3 | Бабинден – празник с участието на д-р Тодорова и жени от селото. Програма от читалището | 20.01. | Пенсионерски клуб – 14.00 |
| 4 | Участие в „Сурва – 2023“ Перник | 28.01. | Перник - площада |
| 5 | Изработка на мартеници от двата кръжока | 18.02 | Читалището-11.00 |
| 6 | Украсяване с мартеници пред Кметството и Читалището | 20.02. | Читалището и кметството – 12.00 |
| 7 | Изработка на картички от деца по случай денят на майката 8-ми март | 25.02. | В читалището - 11.00 |
| 8 | Сирни заговезни- прескачане на огън, наричания и ламкане на яйце | 26.02. | На площада пред читалището – 18.30 |
| 9 | Ден на самодейността; Връзване мартенички на самодейци | 01.03. | Кметството-залата- 17.00-20.30 |
| 10 | Полагане венци и цветя на паметника, заря и концерт пред читалището/при подходящи атмосферни условия/ | 03.03. | Паметника пред Кметството – 11.00 |
| 11 | Тодоровден- конни състезания – концерт, водосвет, състезания | 04.03. | Начало 10.30 ч. пред ч-щето; 11.00 – водосвет пред черквата;12.00 - Местността „Старо село“ - състезания |
| 12 | Осмомартенски празник със самодейците | 06-08.03. | Ресторант – 20.00 |
| 13 | Международен ден на детската книга;Седмица на детската книга  Гости на библиотеката ще бъдат децата от ДГ”Драгичево” - презентации на детски книги | 31.03. | Библиотеката – 10.30 |
| 14 | Лазаровден и Цветница-обход на цялото село с песни и танци от децата | 08-09.04. | Тръгване 9.00 – пред черкваата |
| 15 | Боядисване на великденски яйца съвместно с двата кръжока . | 13.04 | Читалището – 14.00 |
| 16 | Разпети петък – църковни песнопения с участието на деца-самодейци | 14.04. | Църквата – 18.30 |
| 17 | Великденски празник- „Великден е. Христос Воскресе”. Изложба на обредни хлебове и писани яйца , и концерт. | 17.04. | Пред читалището – 10.00 |
| 18 | Ден на библиотекаря-деца библиотекари за един ден .  Гости на библиотеката –първи клас към ОУ”Св.св.Кирил и Методий” | 11.05. | Библиотеката – 10.00-12.00 |
| 19 | Ден на славянската писменост и българската просвета и култура **.**  Концерт съвместно с училището и ДГ – 10 години от създаването й | 24.05. | Читалището |
| 20 | Участие в детски фестивал „Дай, бабо, огънче**”** | М.май | Мещица |
| 21 | Детски празник – „Детство мое, реално и вълшебно” – парад на приказни герои, микрофонът е ваш, деца,; рисунки на асфалт, грим и прическа. Награди осигурени от читалището . | 01.06. | Пред читалището – 10.00 ч. Аниматор Даниана Коева |
| 22 | Традиционен събор – „Втори юни – ден на безсмъртие, ден на родолюбие“.Поднасяне венци и цветя пред паметника –12.00 ч.;Програма от читалището – 18.00 ч; Празнична заря – 21.00 часа. | 02.06. | Паметника в Горно Драгиичево |
| 23 | **Четвърти фолклорен фестивал „На мегдано у Драгичево”** | 17.06. | Пред читалището – 9.30-19.30 ч. |
| 24 | Еньовден. „Звездите слизат на земята и омайват тревите”- бране на билки с децата. | 24.06. | 9.00 – местността „Старо село” |
| 24 | Участие на детските формации във фестивал „Чичо Стоян”-Дивотино | М. юни | Дивотино |
| 26 | Участие на детските формации във фестивал „Слънце иде” - Дрен | М. юни | Дрен |
| 27 | Участие на всички формации към читалището във фолклорен фестивал „Витошки напеви” | М. юли | Кладница |
| 28 | Старт на лятната детска занималня „Патиланци” | 31.07. | Читалището – 10.00 |
| 29 | Традиционен събор | 27.08 | Пред читалището – 18.00 |
| 30 | Приключване на лятната детска занималня „Патиланци” | 01.09. |  |
| 31 | Концерт във връзка с откриване на учебната година. | 15.09. | В двора на училището – 9.30 |
| 32 | Ден на народните будители – беседа | 01.11 | Кметството – 18.00 |
| 33 | „светлините на елхата“. Концерт. | 13.12. | Пред кметството – 18.30 ч |
| 34 | Коледа при баба. Празник с децата от ДГ и училището в с. Драгичево – изработка на сурвачки, играчки, месене на колачета др. | 18-22.12 | В залата на кметството |
| 35 | Коледен концерт | 22.12. | Дворец на културата Перник |
| 36 | Коледни празници със самодейци | 16,18,19,22,23 | Залата на кметството и ресторант |
| 37 | Разнасяне подаръци по домовете от Дядо Коледа след заявка от родителите./Кметство и Читалище/ | 25.12. | В селото – през целият ден |

Забележка:

1. През годината ще бъдат отразени броя бележити дати и годишни. Място – библиотеката
2. Участията на ТТС „Чекмедже” и танцов клуб „Стъпка по стъпка” не са отразени поради неуточнени дати.
3. Самодейните групи към читалището ще вземат участие и в други фестивали неупоменати в културният календар.

ПРЕДСЕДАТЕЛ:

/Ю. Евгениева/